ที่ นร 1006/ว 3 

สํานักงาน ก.พ. 

ถนนติวานนท์ จังหวัดนนทบุรี 11000

20 กุมภาพันธ์ พ.ศ.2558

 

เรื่อง     การย้ายข้าราชการพลเรือนสามัญผู้ได้รับวุฒิเพิ่มขึ้น

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ที่ นร 1004/ว 18 ลงวันที่ 11 ธันวาคม 2556


อื่นๆ -           ตามหนังสือที่อ้างถึง แจ้งมติ ก.พ. อนุมัติให้ส่วนราชการอาจคัดเลือกบุคคลเพื่อบรรจุเข้ารับราชการโดยไม่ต้องสอบแข่งขัน โดยให้ส่วนราชการสามารถคัดเลือกจากบัญชีผู้สอบแข่งขันได้ในตําแหน่งหนึ่งไปขึ้นบัญชีเป็นผู้ได้รับการคัดเลือกในตําแหน่งอื่นได้ ตามหลักเกณฑ์ วิธีการ และเงื่อนไขที่กําหนด มาเพื่อทราบและปฏิบัติ นั้น

          โดยที่การนํารายชื่อผู้สอบแข่งขันได้ไปขึ้นบัญชีใหม่เป็น "บัญชีผู้ได้รับการคัดเลือก" ตามหนังสือที่อ้างถึง ทําให้ไม่สามารถย้ายข้าราชการพลเรือนสามัญผู้ดํารงตําแหน่งประเภททั่วไป ซึ่งมีชื่ออยู่ในบัญชีดังกล่าวไปแต่งตั้งให้ดํารงตําแหน่งประเภทวิชาการ ระดับปฏิบัติการได้ เนื่องจากไม่เป็นไปตามหลักเกณฑ์ที่กําหนดไว้ตามหนังสือสํานักงาน ก.พ. ที่ นร 0711/ว 12 ลงวันที่ 1 ตุลาคม 2533 หรือหนังสือสํานักงาน ก.พ. ที่ นร 0708.4/ว 5 ลงวันที่ 13 พฤษภาคม 2536 หรือหนังสือสํานักงาน ก.พ. ที่ นร 1004.1/ว 4 ลงวันที่ 18 มีนาคม 2548 ดังนั้น ในระหว่างที่กฎ ก.พ. ว่าด้วยการย้าย การโอน หรือการเลื่อนข้าราชการพลเรือนสามัญตามมาตรา 63 แห่งพระราชบัญญัติระเบียบข้าราชการพลเรือน พ.ศ. 2551 ยังไม่ใช้บังคับ เพื่อให้ส่วนราชการสามารถดําเนินการย้ายข้าราชการพลเรือนสามัญที่ดํารงตําแหน่งประเภททั่วไป ระดับปฏิบัติงาน หรือระดับชํานาญงาน ซึ่งได้รับวุฒิเพิ่มขึ้นและเป็นผู้ได้รับการคัดเลือกจากบัญชีผู้สอบแข่งขันได้ ตามหลักเกณฑ์ วิธีการ และเงื่อนไขที่กําหนดไว้ตามหนังสือที่อ้างถึง ไปแต่งตั้งให้ดํารงตําแหน่งประเภทวิชาการ ระดับปฏิบัติการ ในตําแหน่งที่เป็นสายงานเดียวกันกับตําแหน่งในสายงานที่ได้รับการคัดเลือกขึ้นบัญชีไว้ได้ ก.พ. จึงอาศัยอํานาจตามมาตรา 132 แห่งพระราชบัญญัติระเบียบข้าราชการพลเรือน พ.ศ. 2551 กําหนดหลักเกณฑ์ วิธีการ และเงื่อนไขการย้ายข้าราชการพลเรือนสามัญในกรณีดังกล่าว ดังนี้

          1. กรณีการย้ายข้าราชการพลเรือนสามัญผู้ดํารงตําแหน่งประเภททั่วไป ระดับปฏิบัติงาน ซึ่งเคยดํารงตําแหน่งระดับ 1 และระดับ 2 ของสายงานที่เริ่มต้นจากระดับ 1 หรือระดับ 2 ตามพระราชบัญญัติระเบียบข้าราชการพลเรือน พ.ศ. 2535 หรือผู้ที่ดํารงตําแหน่งระดับปฏิบัติงานที่ได้รับการบรรจุตามพระราชบัญญัติระเบียบข้าราชการพลเรือน พ.ศ. 2551 ให้ผู้บังคับบัญชาซึ่งมีอํานาจสั่งบรรจุตามมาตรา 57 พิจารณาย้ายไปแต่งตั้งให้ดํารงตําแหน่งประเภทวิชาการ ระดับปฏิบัติการ ในตําแหน่งที่เป็นสายงานเดียวกันกับตําแหน่งในสายงานที่ได้รับการคัดเลือกขึ้นบัญชีไว้ได้ เมื่อถึงลําดับที่ที่จะได้รับการบรรจุตามบัญชีผู้ได้รับการคัดเลือกนั้น

          2. การย้ายจากข้าราชการพลเรือนสามัญผู้ดํารงตําแหน่งประเภททั่วไป ระดับปฏิบัติงาน ซึ่งเคยดํารงตําแหน่งระดับ 3 และระดับ 4 ของสายงานที่เริ่มต้นจากระดับ 1 หรือระดับ 2 ตามพระราชบัญญัติระเบียบข้าราชการพลเรือน พ.ศ. 2535 หรือผู้ที่ดํารงตําแหน่งระดับชํานาญงาน ให้ผู้บังคับบัญชาซึ่งมีอํานาจสั่งบรรจุตามมาตรา 57 พิจารณาย้ายไปแต่งตั้งให้ดํารงตําแหน่งประเภทวิชาการ ระดับปฏิบัติการ ในตําแหน่งที่เป็นสายงานเดียวกันกับตําแหน่งในสายงานที่ได้รับการคัดเลือกขึ้นบัญชีไว้ได้ โดยไม่ต้องรอถึงลําดับที่ที่จะได้รับการบรรจุตามบัญชีผู้ได้รับการคัดเลือกนั้น แต่ให้คํานึงถึงประโยชน์ที่ทางราชการจะได้รับและผลการปฏิบัติหน้าที่ราชการของข้าราชการผู้นั้นประกอบด้วย ทั้งนี้ ในการดําเนินการดังกล่าวส่วนราชการจะต้องกําหนดสัดส่วนของตําแหน่งว่างที่จะใช้สําหรับการย้ายข้าราชการพลเรือนสามัญตามหลักเกณฑ์และวิธีการนี้กับการบรรจุบุคคลเพื่อเข้ารับราชการใหม่ให้ชัดเจน เช่น ถ้ามีตําแหน่งว่างมากกว่า 1 ตําแหน่ง ให้กําหนดสัดส่วนการย้ายไม่เกินร้อยละ 50 ของตําแหน่งว่า แต่ถ้าว่างเพียง 1 ตําแหน่ง ให้อยู่ในดุลพินิจของผู้บังคับบัญชาซึ่งมีอํานาจสั่งบรรจุตามมาตรา 57 ที่จะพิจารณาดําเนินการ

          3. การดําเนินการตามข้อ 1 และ 2 บัญชีผู้สอบแข่งขันได้ (บัญชีหลัก) ที่ส่วนราชการนํามาคัดเลือกเพื่อขึ้นบัญชีเป็นบัญชีผู้ได้รับการคัดเลือกนั้น บัญชีดังกล่าวต้องยังไม่ถูกยกเลิกแต่อย่างใด

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 0 2547 1646

โทรสาร 0 2547 1603